text: El Parc de la Font dels Oms, a Cardedeu, estrena jocs i espai web - Puntvalles
  fontdelsoms.cardedeu.cat és l'adreça del nou web del Parc de la Font dels Oms, a Cardedeu, un espai natural de 7.300 m2 que s'itegra en el paisatge urbà i que constitueix una veritable aula d'aprenentatge a cel obert per fruir i aprendre al voltant de la natura.
  L'espai web renovat ens acosta a aquest entorn natural i ens mostra, a través de fitxes interactives, la variada flora i la fauna que hi podem trobar. El tudó, la merla, el gaig, el pit-roig, el blauet, el rossinyol, l'ànec collverd, la ser d'aigua o el ratpenat d'aigua, són només alguns dels exemples d'espècies aniamls que podrem conèixer i, fins i tot, escoltar.
  El web es divideix en dos apartats, que fan obrir la mirada a dos paisatges i espècies diferents:
  La ribera: zona de la riera que flueix la muntanya de Vallforners
  L'alzinar: el mantell que cobreix gairebé tota la capçalera de Vallforners
  Paral·lelament a la renovació de l'espai web, a la zona de jocs de la Font dels Oms s'ha instal·lat nous elements, d'entre els quals unes estructures de troncs que s'integren en el paisatge i que potencien la motricitat i la imaginació dels infants. L'actuació s'ha complementat amb la reparació i ampliació d'alguns dels jocs ja existents. L'actuació ha finalitzat amb nous plafons explicatius del parc natural.